
 14.3.2017
 BG
 Официален вестник на Европейския съюз
 L 67/34
 РЕГЛАМЕНТ ЗА ИЗПЪЛНЕНИЕ (ЕС) 2017/437 НА СЪВЕТА
 от 13 март 2017 година
 за прилагане на Регламент (ЕС) No 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 269/2014 на Съвета от 17 март 2014 г. относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (1), и по-специално член 14, параграф 1 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 17 март 2014 г. Съветът прие Регламент (ЕС) No 269/2014.
 (2)
 Съветът направи преглед на отделните лица, посочени в приложение I към Регламент (ЕС) No 269/2014. Това приложение следва да бъде изменено и вписванията относно две лица следва да бъдат заличени.
 (3)
 Приложение I към Регламент (ЕС) No 269/2014 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 269/2014 се изменя съгласно приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 13 март 2017 година.
 За Съвета
 Председател
 L. GRECH
 (1) ОВ L 78, 17.3.2014 г., стр. 6.
 ПРИЛОЖЕНИЕ
 I.
 Вписванията относно следните лица се заличават от списъка, съдържащ се в приложение I към Регламент (ЕС) No 269/2014:
 ЛИЦА
 „99.
 Gennadiy Nikolaiovych TSYPKALOV
 135.
 Arseny Sergeevich PAVLOV“
 II.
 Вписванията относно лицата и образуванията, изброени по-долу, съдържащи се в приложение I към Регламент (ЕС) No 269/2014, се заменят със следните вписвания:
 ЛИЦА
 Име
 Идентифицираща информация
 Основания
 Дата на вписване
 „2.
 Vladimir Andreevich KONSTANTINOV
 (Владимир Андреевич КОНСТАНТИНОВ)
 Volodymyr Andriyovych KONSTANTINOV
 (Володимир АндрIйович КОНСТАНТIНОВ)
 Дата на раждане: 19.11.1956 г.
 Място на раждане: Владимировка, (Vladimirovka, изв. още като Vladimirovca), Слободзейски район, Молдовска ССР (понастоящем Република Молдова) или Богомол, Молдовска ССР
 Като председател на Върховния съвет на Автономната република Крим Константинов изиграва значима роля за решенията, взети от „Върховния съвет“ относно „референдума“ срещу териториалната цялост на Украйна и призовава избирателите да гласуват в полза на независимостта на Крим на „референдума“ от 16 март 2014 г. Той е един от подписалите „договора за присъединяването на Крим към Руската федерация“ на 18 март 2014 г.
 От 17 март 2014 г. е „председател“ на „Държавния съвет“ на т.нар. „Република Крим“.
 17.3.2014 г.
 3.
 Rustam Ilmirovich TEMIRGALIEV
 (Рустам Ильмирович ТЕМИРГАЛИЕВ)
 Rustam Ilmyrovych TEMIRHALIIEV
 (Рустам Iльмирович ТЕМIРГАЛIЄВ)
 Дата на раждане: 15.8.1976 г.
 Място на раждане: Улан Уде, Бурятска автономна ССР (РСФСР)
 Като бивш заместник министър-председател на Крим Темиргалиев изиграва значима роля за решенията, взети от „Върховния съвет“ относно „референдума“ от 16 март 2014 г. срещу териториалната цялост на Украйна. Той лобира активно за присъединяването на Крим към Руската федерация.
 На 11 юни 2014 г. подава оставка от длъжността